Cuneiform Tablet Kt c/k 1022+1305 (AKT 9a 34)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-e-mu-qí qí-bi₄-ma um-ma šu-li-ma a-šu-mì ša id-na-a-šùr a-ša-me-ma lu-qú-sú ta-aṣ-ba-at ù šu-ut a-ma-kam wa-ša-áb lu-qú-sú ma-lá ta-aṣ-bu-tù ù bu-la-tí-šu ma-lá i-šu-ú li-dí-na-ku-ma iš-tí ma-ma-an DUMU um-me-a-nim pì-qí-id-ma li-li-kam-ma a-šar ma-lá-ki-im lá-am-li-ik-šu šu-ma bu-lá-tí-šu kà-lu-ma-am lá i-mu-a-kà iš-tí lu-qú-tí-šu ša ta-aṣ-bu-tù ṭù-ur-da-šu a-ḫi a-ta be-li a-ta i-ḫi-id šu-ma a-ni-ša-am a-lá-kà-am lá i-mu-a ṣú-ḫa-ra-am iš-tí lá-qé-ep i-ik-šu-<big_gap> a-bi₄ il₅-qé ù ki-<gap>-<big_gap> lá-šu a-dí e-pu-šu <big_gap> ù ṭup-pá-am <big_gap> e-ri-šu-ma <big_gap> li-ib-ší i-ḫi-id-ma lá ta-ša-lá-sú-um a-dí lu-qú-tí-kà ša tù-šé-bi₄-lá-ni a-na-kam a-šùr-ma-lik na-áš-pé-er-tum ša a-lim{ki} ù-ša-ra-am lu-qú-tí-šu i-a-tí ù da-dí-a ú-kà-li-im um-ma šu-ut-ma lu-qú-tum ša a-šùr-ma-lik ù i-a-tum ra-áp-ša <gap>-<big_gap> lu-qú-tám lá ta-ta-na-dí-in lu-qú-tum li-ip-ḫu-ra-ma a-mu-nu-a-at KÙ.BABBAR-pì-ni lu ni-zu-uz um-ma a-na-ku-ma mì-na-am lu-qú-tum li-ni-dí lu-qú-tum a-na KÙ.BABBAR li-tù-ur a-dí ší-tí lu-qú-tí-im e-ra-ba-ni um-ma šu-ut-ma 1 GÚ AN.NA a-ta le-qé-ma i ta-dí-in ù 1 GÚ AN.NA dí-na-ma lá-ta-dí-in a-dí ší-tí lu-qú-tí-im e-ra-ba-ni ù a-na-ku a-ta-na-pá-al-šu